
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1703 

17 Νοεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας 
(Ο.Ε.Υ) του Δημοτικού Παιδικού Σταθμού Νεοχωρί- 

ου Δήμου Αράχθου Ν. Άρτας. 1 

Σύσταση - Συγκρότηση Υπηρεσιακού Συμβουλίου Νομι¬ 
κών Προσώπων Δημοσίου Δικαίου Νομού Αργολίδας 2 
Τροποποίηση - Συμπλήρωση της υπ’ αριθμ. 2258/ 


15.2.1999 απόφασης του Γενικού Γραμματέα Περι¬ 
φέρειας Πελοποννήσου, περί διεύρυνση των σκο¬ 
πών «Δημοτικής Επειχ/σης Κατασκευής Τεχν. Έρ¬ 
γων Ξυλοκάστρου» (ΔΕΚΤΕΞ). 3 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Λούμπα Βασιλική του Γεωργί- 
ου και της Ευαγγελίας. 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 9761/6.9.2004 
απόφαση του Γ ενικού Γ ραμματέα Περιφέρειας Στε¬ 
ρεός Ελλάδας. 5 


ΑΠΟΦΑΣΕΙ Σ 

Αριθ. 9352 (1) 

Έγκριση του Οργανισμού Εσωτερικής Υπηρεσίας (Ο.Ε.Υ) 
του Δημοτικού Παιδικού Σταθμού Νεοχωρίου Δήμου 
Αράχθου Ν. Άρτας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) Του άρθρου 12 του Ν. 2880/2001 (ΦΕΚ 9, τεύχος 
Α'/30.1.2001) «Πρόγραμμα Πολιτεία για τη μεταρρύθμιση 
και τον εκσυγχρονισμό της Δημόσιας Διοίκησης και άλλες 
διατάξεις». 

β) Του άρθρου 9 του Ν. 2503/1997 (ΦΕΚ 107/1997, τεύ¬ 
χος Α') Διοίκηση, Οργάνωση, Στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλλες 
διατάξεις». 

γ) Του άρθρου 12τουΝ. 1188/1981 «Περί κυρώσεωςτου 
Κώδικα περί καταστάσεως Προσωπικού Οργανισμών Τοπι¬ 
κής Αυτοδιοίκησης», όπως αυτό αντικαταστάθηκε από τις 


όμοιες της παραγράφου 5 του άρθρου 8 του Ν. 2307/1995 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοίκη¬ 
ση και άλλες διατάξεις». 

δ) ΤουΝ. 1431/1984 (ΦΕΚ 46, τεύχος Α'/16.4.1984) «Ρύθ¬ 
μιση θεμάτων φορέων, κοινωνικής πρόνοιας-παιδικής προ¬ 
στασίας και άλλες διατάξεις». 

ε) Του άρθρου 26, παρ. 3του Ν. 2819/2000 (ΦΕΚ84/τεύ- 
χος Α'/15.3.2000) «Ίδρυση Εταιρίας Ολυμπιακό Χωριό 
2004, προστασία Ολυμπιακών Συμβόλων και Σημάτων και 
άλλες διατάξεις». 

στ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκησης», 
όπως ισχύει με τις τροποποιήσεις του. 

ζ) Του άρθρου 27 του Ν. 2081/1991 με το οποίο προστέ¬ 
θηκε νέο άρθρο 29Α στο Ν. 1558/1985 για τον έλεγχο των 
δαπανών που προκαλούν οι κανονιστικές διοικητικές πρά¬ 
ξεις. 

η) Των Π.Δ/των 50/2001 (ΦΕΚ 39/Α75.3.2001) «Καθορι¬ 
σμός των προσόντων διορισμού σε θέσεις φορέων του Δη¬ 
μόσιου Τομέα», 37 α'/1987 (ΦΕΚ 11 /Α'/1987) «Μερική επέ¬ 
κταση διατάξεων που ισχύουν για τους Δημόσιους Υπαλλή¬ 
λους και τους υπαλλήλους των άλλων Νομικών Προσώπων 
Δημοσίου Δικαίου και στους υπαλλήλους των Ο.Τ.Α. και 
προσαρμογή στις ρυθμίσεις του Ν. 1586/1986» και 22/1990 
(ΦΕΚ 7/Α /1990) «Μερική επέκταση διατάξεων -που ισχύουν 
για τους Δημόσιους Υπαλλήλους και τους υπαλλήλους των 
άλλων Νομικών Προσώπων Δημοσίου Δικαίου και στους 
υπαλλήλους των Ο.Τ.Α.» όπως ισχύουν κάθε φορά. 

θ) Των άρθρων26,198 και203τουΔ.Κ.Κ. (Π.Δ. 410/1995), 
όπως ισχύουν. 

ι) Του υπ’ αριθμ. 276/85 ΠΔ/τος (ΦΕΚ 102/1986, τεύχος 
Α') «Δυναμικότητα και σύνθεση προσωπικού Κρατικών Παι¬ 
δικών Σταθμών, Ίδρυση Βρεφικών Τμημάτων» και του 
92/1989 Π.Δ/τος (41/1989, τεύχος Α') με το οποίο τροπο¬ 
ποιήθηκε το προηγούμενο ως προς τη δυναμικότητα του 
ανωτέρω Παιδικού Σταθμού. 

ια) Τις υπ’ αριθμ. 2813/3.6.1987 (ΦΕΚ22/Β /28.1.1988) και 
Γ2β/5466/5.12.1988 (ΦΕΚ 900/Β/1988) αποφάσεις των 
Υπουργών Προεδρίας της Κυβέρνησης και Υγείας, Πρό¬ 
νοιας και Κοινωνικών Ασφαλίσεων σχετικά με την αντιστοι¬ 
χία των οργανικών μονάδων διαφορετικής ονομασίας ιδρυ¬ 
μάτων κοινωνικής πρόνοιας εποπτευομένων από το 
Υπουργείο Υγείας και Πρόνοιας προς τις Διευθύνσεις, Τρή¬ 
ματα και αυτοτελή γραφεία και τον καθορισμό των κλάδων 
προϊσταμένων των μονάδων αυτών. 

ιβ) Την υπ’ αριθμ. 2078920/9085/0022/1989 κοινή υπουρ¬ 
γική απόφαση «Περί χορήγησης ειδών ατομικής προστα¬ 
σίας στους Υπαλλήλους του Νομικού Προσώπου καθώς 
τροποποιήθηκε κοινή υπουργική απόφαση οικ. 8653/ 
21.2.1997 Φ.Ε.Κ. 176/Β ». 

ιγ) Την υπ’ αριθμ. Γ2/2397/1987 για την πρόσληψη Βρε¬ 
φονηπιοκόμων αποκλειστικά. 

ιδ) Του Ν. 2307/1995 άρθρο 8, παράγραφος 12 που αφο¬ 
ρά τον χρόνο εργασίας. 

ιε) Το 554/Β'/15.5.2001 ΦΕΚ Ίδρυσης Νομικού Προσώ¬ 
που. 

2. Την υπ’ αριθμ. 37/2003 απόφαση του Διοικητικού Συμ¬ 
βουλίου του Δημοτικού Παιδικού Σταθμού Νεοχωρίου Δή¬ 
μου Αράχθου Άρτας, με την οποία ψηφίζεται ο Οργανισμός 
Εσωτερικής Υπηρεσίας του και την 181 /2003 όμοια του Δη¬ 
μοτικού Συμβουλίου Δήμου Αράχθου, με την οποία εκφρά¬ 
ζει τη σύμφωνη γνώμη του. 

3. Το υπ’ αριθμ. 24/16.7.2004 πρακτικό του οικείου Υπη¬ 
ρεσιακού Συμβουλίου με θέμα «Έγκριση Ο.Ε.Υ. Δημοτικού 
Παιδικού Σταθμού Νεοχωρίου Δήμου Αράχθου». 

4. Την υπ’ αριθμ. 20921/19.9.2001, (ΦΕΚ 1271/Β7 
2.10.2001), απόφαση του Γενικού Γραμματέα Περιφέρειας 
Ηπείρου, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων εγγράφων κ.λπ. με 
εντολή Γενικού Γραμματέα της Περιφέρειας», αποφασί¬ 
ζουμε: 

Επικυρώνουμε την υπ’ αριθμ. 37/2003 απόφαση του Δ.Σ. 
του Δημοτικού Παιδικού Σταθμού Νεοχωρίου Δήμου Αρά¬ 
χθου Άρτας με την οποία ψηφίζεται ο Οργανισμός Εσωτε¬ 
ρικής Υπηρεσίας του, ο οποίος έχει ως εξής: 

ΑΡΘΡΟ 1 

ΣΚΟΠΟΣ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ 

Οι Παιδικοί και Βρεφονηπιακοί Σταθμοί που είναι κυρίαρ¬ 
χα χώρος αγωγής και ασφαλούς διαμονής για παιδιά προ- 
σχολικής ηλικίας σκοπό έχουν: 

• Ναπαρέχουνενιαίαπροσχολική αγωγή σύμφωνα μετά 
πλέον σύγχρονα επιστημονικά δεδομένα. 

• Να βοηθούν τα παιδιά να αναπτυχθούν ολόπλευρα, 
σωματικά, νοητικά, συναισθηματικά και κοινωνικά. 

• Να εξαλείφουν κατά το δυνατό, τις διαφορές που τυ¬ 
χόν προκύπτουν από το πολιτιστικό, οικονομικό και μορ¬ 
φωτικό επίπεδο των γονέων τους. 

• Να εξυπηρετούν τους γονείς και παράλληλα να τους 
ευαισθητοποιούν πάνω σε θέματα σύγχρονης παιδαγωγι¬ 
κής και ψυχολογίας. 

• Να βοηθούν τα παιδιά προσχολικής ηλικίας στην ομα¬ 
λή μετάβασή τους από το οικογενειακό στο σχολικό περι¬ 
βάλλον. 

• Να παρέχουν ημερήσια διατροφή και φροντίδα στα 
παιδιά που φιλοξενούν τηρώντας τους κανόνες υγιεινής. 

ΑΡΘΡΟ 2 

ΔΙΑΡΘΡΩΣΗ ΥΠΗΡΕΣΙΩΝ 

Ο Δημοτικός Παιδικός Σταθμός Νεοχωρίου Δήμου Αρά¬ 
χθου Ν. Άρτας ορίζεται ως Διεύθυνση: 

Η Διεύθυνση του Παιδικού Σταθμού αποτελείται από: 

Α. Το Τμήμα Προσχολικής Αγωγής. 

Το ως άνω Τμήμα αποτελείται από τα εξής γραφεία: 

α) Παιδαγωγικού Προσωπικού. 

β) Μαγείρων - Βοηθητικού Προσωπικού. 

Β. Τμήμα Διοικητικό - Οικονομικό το οποίο είναι λειτουρ¬ 
γικό και όχι ανεξάρτητο. 


ΑΡΘΡΟ 3 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΚΑΙ ΤΜΗΜΑΤΩΝ 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του σταθμού, σύμφωνα με το αναλυτικό 
πρόγραμμα του Υπ. Παιδείας και γενικά μεριμνά για την εύ¬ 
ρυθμη λειτουργία του Νομικού Προσώπου, βάση του 
ισχύοντος κανονισμού. 

Β) Το Τμήμα προσχολικής αγωγής επιμελείται την παροχή 
σύγχρονης προσχολικής αγωγής στα φιλοξενούμενα βρέ¬ 
φη και νήπια σε συνεργασία με το προσωπικό του σταθμού. 

Γ) Το Τμήμα Διοικητικού - Οικονομικού επιμελείται τις πα¬ 
ντός είδους διοικητικές και οικονομικές εργασίες του 
σταθμού. 

ΑΡΘΡΟ 4 

ΚΑΘΗΚΟΝΤΑ ΠΡΟΣΩΠΙΚΟΥ 

Α) ΠΡΟΪΣΤΑΜΕΝΟΣ ΔΙΕΥΘΥΝΣΗΣ 

Ο Προϊστάμενος Διεύθυνσης του Παιδικού σταθμού ευ- 
θύνεται για την αποτελεσματική και αποδοτική εκτέλεση 
των λειτουργιών του Ν.Π. προγραμματίζοντας, οργανώνο¬ 
ντας, στελεχώνοντας τις επιμέρους δραστηριότητες, έτσι 
ώστε να εκπληρώνονται οι περιοδικοί (ετήσιοι και μακρο¬ 
πρόθεσμοι) στόχοι του Ν.Π.Δ.Δ. με βάση αντίστοιχα προ¬ 
γράμματα δράσης. 

Ειδικότερα ο προϊστάμενος Διεύθυνσης: 

• Έχει την εποπτεία όλων των Τ μημάτων και των Γ ραφεί¬ 
ων του Ν.Π. και των υπαλλήλων του Σταθμού ασκώντας 
όλες τις αρμοδιότητες που ορίζονται από τις κείμενες δια¬ 
τάξεις, παρακολουθεί και συντονίζει το έργο τους. 

• Συμμετέχει στις συνεδριάσεις του Διοικητικού Συμ¬ 
βουλίου και εισηγείται θέματα χωρίς όμως δικαίωμα ψή¬ 
φου, στις περιπτώσεις που δεν είναι μέλος του Διοικητικού 
Συμβουλίου. 

• Φροντίζει για την εφαρμογή της κείμενης νομοθεσίας, 
του κανονισμού λειτουργίας του σταθμού, των εγκυκλίων 
και οδηγιών των Δήμου και την εκτέλεση των αποφάσεων 
του Δ.Σ. και του Προέδρου. 

• Είναι αρμόδιος και επιμελείται σε συνεργασία με το 
σύνολο του παιδαγωγικού προσωπικού (σύλλογος διδα¬ 
σκόντων) για την εφαρμογή των σύγχρονων απόψεων της 
Παιδαγωγικής και της Ψυχολογίας, όπως αυτές καθορίζο¬ 
νται κάθε φορά από το Υπ. Παιδείας που είναι αρμόδιο για 
την Π ροσχολική Αγωγή. 

• Συγκαλεί τουλάχιστον μία φοράτο μήνα το προσωπικό 
του σταθμού για συζήτηση και ενημέρωση σε γενικότερα 
θέματα που απασχολούν το σταθμό και για προγραμματι¬ 
σμό των νέων δραστηριοτήτων, φροντίζοντας να μην πα¬ 
ρακωλύεται η λειτουργία του Σταθμού. 

• Συντάσσει την εμπιστευτική αλληλογραφία του Σταθ¬ 
μού καθώς επίσης και την υπόλοιπη αλληλογραφία αυτού 
εφόσον δεν υπηρετεί υπάλληλος του κλάδου Διοικητικού, 
υπογράφει σε όλα τα έγγραφα εκείνα για τα οποία έχει 
εξουσιοδοτηθεί από τον Πρόεδρο. 

• Τηρεί την σφραγίδα του σταθμού. 

• Φροντίζει για την υγιεινή κατάσταση των παιδιών σύμ¬ 
φωνα με τις οδηγίες του γιατρού. 

• Συνεργάζεται με τον υπάλληλο του Κλάδου Διοικητι¬ 
κού και το Δ.Σ. για την σύνταξη του ετήσιου προϋπολογι¬ 
σμού εσόδων και εξόδων του Σταθμού, τον Απολογισμό και 
τον Ισολογισμό αυτού. Επιμελείται για τον εφοδιασμό του 
σταθμού που πραγματοποιείται από τον υπάλληλο του 
κλάδου Διοικητικού όσον αφορά τα αναγκαίατρόφιμα, λοι¬ 
πά είδη και υλικά καθώς και την καλή φύλαξη και συντήρη¬ 
ση και διάθεση αυτών. 

• Είναι υπεύθυνος για την τήρηση όλων των προβλεπο- 
μένων από το Νόμο βιβλίων και ο ίδιος τηρείτο εμπιστευτι- 
κό πρωτόκολλο. 

• Υπογράφει, μαζί με τον Πρόεδρο, τις μισθοδοτικές κα¬ 
ταστάσεις των αποδοχών του προσωπικού οι οποίες συ- 
ντάσσονται από το Διοικητικό υπάλληλο. 

• Ελέγχει, υπογράφει και θεωρεί όλες τις καταστάσεις 
πληρωμής του προσωπικού, τα χρηματικά εντάλματα και 
λοιπά παραστατικά πριν υπογραφούν από τον Πρόεδρο. 

• Καταρτίζει τις εκθέσεις υπηρεσιακής ικανότητας του 
προσωπικού του Σταθμού. 

• Συνυπογράφει με τον υπάλληλο του Διοικητικού - Οι¬ 
κονομικού και τον Πρόεδρο τις χρηματικές επιταγές του 
Ν.Π. 

• Εισηγείται στον Πρόεδρο όλες τις υπηρεσιακές μετα¬ 
βολές του προσωπικού του σταθμού. 

• Ασκεί κάθε άλλη αρμοδιότητα η οποία πηγάζει από την 
γενικότερη αποστολή του, είτε δημιουργείται αυτοδίκαια 
από την άσκηση των καθηκόντων του, είτε ανατίθεται από 
τον πρόεδρο του Δ.Σ. 

• Εισηγείται στο Δ.Σ. τις περιπτώσεις υπερωριακής απα¬ 
σχόλησης στο προσωπικό του Σταθμού. 

• Συντάσσει το μηνιαίο διαιτολόγιο σε συνεργασία με 
τους παιδαγωγούς και το εισηγείται στο Διοικητικό Συμ¬ 
βούλιο. 

• Εισηγείται για την έγκαιρη χορήγηση των προβλεπό- 
μενων απ’ τις κείμενες διατάξεις παροχών σε όλους τους 
υπαλλήλουςτου Ν.Π. 

• Κρατείτο κλειδιά του Σταθμού και της αποθήκης. 

• Είναι υπεύθυνος και εισηγείται στο πρόεδρο του Δ.Σ. 
την επιμόρφωση και την μετεκπαίδευση των υπαλλήλων. 

• Είναι υπεύθυνος για την οργάνωση και την εκτέλεση 
προγραμμάτων εκπαίδευσης και επαγγελματικής εξειδί- 
κευσηςτωνυπαλλήλωντου Ν.Π. μετά από απόφαση του Δι¬ 
οικητικού Συμβουλίου. 

Β) ΠΡΟΪΣΤΑΜΕΝΟΣ ΤΜΗΜΑΤΟΣ ΠΡΟΣΧΟΛΙΚΗΣ ΑΓΩ¬ 
ΓΗΣ 

Είναι υπεύθυνος: 

1) Για την εύρυθμη λειτουργία του Τμήματος και την τή¬ 
ρηση του κανονισμού. 

2) Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό προ¬ 
σωπικό. 

3) Εποπτεύει όλο το προσωπικό του Τμήματος για την 
σωστή εκτέλεση των καθηκόντων του. 

4) Εισηγείται στο Διευθυντή τις ανάγκεςτου Τμήματος σε 
προσωπικό και πάσης φύσεως εξοπλισμό καθώς και την 
επιμόρφωση του προσωπικού. 

5) Είναι υπεύθυνος για τις συγκεντρώσεις προσωπικού 
και γονέων. 

6) Τηρεί όλα τα απαραίτητα βιβλία. 

Β 1 α. ΚΑΘΗΚΟΝΤΑ ΠΑΙΔΑΓΩΓΙΚΟΥ ΠΡΟΣΩΠΙΚΟΥ 

• Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών ανάλογα με την ηλικία τους. 

• Εισηγούνται στον Προϊστάμενο για τον έγκαιρο εφο¬ 
διασμό των αιθουσών με τα απαραίτητα είδη και ευθύνο- 
νται για την είσοδο κάθε ατόμου σ’ αυτές. Απασχολούν τα 
παιδιά σύμφωνα με το ημερήσιο πρόγραμμα απασχόλη¬ 
σης. 

• Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλικό 
που τους έχει διατεθεί. 

• Αναλαμβάνουν διαδοχικά όλα τα τμήματα - τάξεις του 
βρεφονηπιακού σταθμού. 


• Διατηρούν επαφή με τους γονείς ή τους κηδεμόνες και 
τους ενημερώνουν για τη συμπεριφορά και την ψυχοσω¬ 
ματική υγεία των παιδιών του τμήματός τους. 

• Βοηθούντον Προϊστάμενο κατά τις ώρες που δεν απα¬ 
σχολούνται με τα παιδιά, στη διοικητική εργασία, σε περί¬ 
πτωση που δεν υπηρετεί υπάλληλος του κλάδου Διοικητι¬ 
κού. 

• Οι εβδομαδιαίες ώρες εργασίας του προσωπικού κα¬ 
θορίζονται σε 30 ώρες. (Π.Δ. 588/88 ΦΕΚ248/Α). 

• Είναι υπεύθυνοι για την παραλαβή - φύλαξη και παρά¬ 
δοση των βρεφών. 

Β 1 β. ΚΑΘΗΚΟΝΤΑ ΒΟΗΘΟΥ ΒΡΕΦΟΝΗΠΙΟΚΟΜΟΥ 

• Συνοδεύουντα νήπια με το σχολικό αυτοκίνητο εφόσον 
υπάρχει. 

• Επιλαμβάνονται της σωματικής καθαριότητας των 
βρεφών και φροντίζουν για την ανάπαυση τους. Επίσης, 
όποτε παραστεί ανάγκη επιλαμβάνονταιτης σωματικής κα¬ 
θαριότητας των νηπίων και σε περίπτωση έλλειψης ή απου¬ 
σίας τους την υποχρέωση αυτή αναλαμβάνει υπάλληλος 
βοηθητικών εργασιών. 

• Βοηθούν το παιδαγωγικό προσωπικό σε όλα τα καθή- 
κοντά του και ακολουθούν τις οδηγίες που παίρνουν από 
αυτό. 

Β 2. ΚΑΘΗΚΟΝΤΑ ΜΑΓΕΙΡΟΥ 

• Είναι υπεύθυνος για το μαγειρείο για την επιμελημένη 
και έγκαιρη παρασκευή του φαγητού σύμφωνα με το διαι¬ 
τολόγιο. 

• Επιμελείται ιδιαιτέρως για την τήρηση όλων των όρων 
υγιεινής στους χώρους παρασκευής φαγητού, εισηγούμε- 
νος κάθε σχετικό μέτρο. 

• Παραλαμβάνει καθημερινά από τον διαχειριστή βάσει 
υπηρεσιακού σημειώματος την αναγκαία ποσότητα υλικών 
για το ημερήσιο φαγητό με βάση το διαιτολόγιο και φρο¬ 
ντίζει το σχετικό δελτίο. 

• Φροντίζει για το σερβίρισμα του πρωινού, προγεύμα¬ 
τος και γεύματος και είναι αποκλειστικά υπόλογος για την 
καθαριότητα, συντήρηση, σωστή χρήση και φύλαξη των 
μαγειρικών σκευών και λοιπών ειδών εστιάσεως ως και για 
την υγιεινή κατάσταση των χώρων του μαγειρείου, ευθυ- 
νόμενη για κάθε απώλεια ή αδικαιολόγητη καταστροφή. 

• Προτείνει τη λήψη κάθε μέτρου που θεωρεί απαραίτη¬ 
το για την καλή λειτουργία του μαγειρείου. 

• Φροντίζει για την έγκαιρη τακτοποίηση των προμηθευ- 
όμενων τροφίμων και ειδών καθαριότητας στους κατάλλη¬ 
λους χώρους αποθήκευσης και είναι υπεύθυνος για την κα¬ 
θαριότητα και τάξη του χώρου αποθήκευσης αυτών. 

• Στις παραπάνω εργασίες βοηθείται από τον βοηθό μα¬ 
γειρείου ή το προσωπικό καθαριότητας με υπόδειξη του 
προϊσταμένου. Σε περίπτωση απουσίας ή κωλύματος του 
μάγειρα τα καθήκοντά του εκτελεί ο βοηθός μαγείρου ή το 
βοηθητικό προσωπικό, με εντολή του Διευθυντή. 

Β 2 α. ΚΑΘΗΚΟΝΤΑ ΒΟΗΘΟΥ ΜΑΓΕΙΡΑ 

1. Βοηθά τον μάγειρα στη προετοιμασία και παρασκευή 
του φαγητού, στη διανομή του, στη συγκέντρωση και κα¬ 
θαριότητα των ειδών εστίασης καθώς και στη καθαριότητα 
του μαγειρείου και της τραπεζαρίας. 

2. Με τις υποδείξεις των παιδαγωγών βοηθά τα παιδιά 
την ώρα του φαγητού, σεβόμενο τους ατομικούς τους ρυθ¬ 
μούς. 

3. Εκτελεί κάθε άλλη βοηθητική εργασία με υπόδειξη του 
Προϊσταμένου και αναπληρώνει τον μάγειρα σε περίπτωση 
απουσίας ή κωλύματος. 

Β 3. ΚΑΘΗΚΟΝΤΑ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
(ΒΟΗΘ. ΕΡΓΑΣΙΩΝ) 

• Εκτελούντις εργασίες καθαριότητας όλων των εσωτε¬ 
ρικών και εξωτερικών χώρων του παιδικού σταθμού εκτός 
εκείνου του μαγειρείου και της αποθήκης. 

• Είναι αποκλειστικά υπόλογοι για τον γενικό ιματισμό 
του σταθμού που παραλαμβάνουν από τον υπάλληλο του 
κλάδου διοικητικού - οικονομικού, εκτός εκείνου που χρη¬ 
σιμοποιείται από το παιδαγωγικό προσωπικό και είναι υπο¬ 
χρεωμένο για την καλή συντήρηση και φύλαξη, είναι δε 
υπόλογο για αδικαιολόγητη απώλεια ή καταστροφή αυ¬ 
τού. 

• Βοηθάτο μάγειρα στην προετοιμασία του φαγητού, σε 
περίπτωση που δεν υπάρχει βοηθός, με υπόδειξη του προϊ¬ 
σταμένου. 

• Φροντίζουν για την διανομή του φαγητού καιπαρευρί- 
σκονται στην τραπεζαρία κατά την ώρατου φαγητού, βοη¬ 
θούν δε τα νήπια καθ’ όλη τη διάρκεια του φαγητού, εξα¬ 
σφαλίζοντας υγιεινή και ασφαλή παραμονή στο χώρο. 

• Φροντίζουν για την καθαριότητα του χώρου της τρα¬ 
πεζαρίας πριν και μετά το φαγητό καθώς και των επίπλων 
και σκευών του σταθμού. 

• Βοηθούν τα νήπια κατά την προετοιμασία ανάπαυσής 
τους και κατά την αποχώρηση. 

• Σε περίπτωση ασθένειας ή κωλύματος του μαγείρου ή 
υπαλλήλου του ίδιου κλάδου εκτελούν τα καθήκοντα αυ¬ 
τών εκ περιτροπής με υπόδειξη του προϊσταμένου του τμή¬ 
ματος. Παρευρίσκονται στο χώρο που πλένονται τα νήπια 
προκειμένου να φροντίσουν για την ασφάλειά τους και να 
τους βοηθήσουν. Επιμελούνται την καθαριότητα των νη¬ 
πίων και τα αλλάζουν σε έκτατες περιπτώσεις. Εκτελούν 
κάθε άλλη εργασία καθ’ υπόδειξη του προϊσταμένου 

Β4. ΚΑΘΗΚΟΝΤΑ ΥΠΑΛΛΗΛΟΥ ΤΜΗΜΑΤΟΣ ΔΙΟΙΚΗΤΙ¬ 
ΚΟΥ-ΟΙΚΟΝΟΜΙΚΟΥ 

1. Εκτελείχρέη Γραμματέα στο Διοικητικό Συμβούλιο του 
Σταθμού και καταχωρεί τις αποφάσεις που λαμβάνονται 
από αυτό στο βιβλίο Πρακτικών Συνεδριάσεων του Δ.Σ. 

2. Ενημερώνει, κάθε μέρα, τον Προϊστάμενο Διεύθυνσης 
για τα παρόντα στο Σταθμό παιδιά. 

3. Είναι υπεύθυνος για την προμήθεια και τον έγκαιρο 
εφοδιασμό του Σταθμού μετά αναγκαία τρόφιμα και λοιπά 
υλικά, για την καλή φύλαξη, συντήρηση και διάθεση του 
υλικού, σύμφωνα με τις εκάστοτε αποφάσεις του Δ.Σ. 

4. Εκδίδει και συνυπογράφει με τον Προϊστάμενο Διεύ¬ 
θυνσης και τον Πρόεδρο του Δ.Σ. τις διπλότυπες αποδεί¬ 
ξεις είσπραξης. 

5. Εκδίδει τα δελτία εισαγωγής υλικού τα οποία υπογρά¬ 
φονται από την επιτροπή παραλαβής. 

6. Εκδίδει και συνυπογράφει με τον μάγειρα τα δελτία 
εξαγωγής υλικού. 

7. Τηρείτο μητρώο νηπίων το οποίο και ενημερώνει. 

8. Συνεργάζεται με τον Τμηματάρχη για τον καθορισμό 
τηςποσότηταςτωναναγκαίωντροφίμων και λοιπών υλικών. 

9. Τηρεί όλα τα διοικητικά και διαχειριστικά βιβλία. 

10. Καταχωρεί, κάθε μέρα, στα διαχειριστικά βιβλίατις ει¬ 
σαγωγές και εξαγωγές τροφίμων και λοιπών υλικών, κα¬ 
θώς επίσης τις εισπράξεις και πληρωμές που πραγματο¬ 
ποιούνται κάθε φορά ευθυνόμενος για την καλή τήρηση και 
έγκαιρη καταχώριση στα βιβλία αυτά των απαιτούμενων 
εγγραφών. 

11. Εκδίδει και συνυπογράφει με τον Πρόεδρο και τον 
Προϊστάμενο Διεύθυνσης τις απαραίτητες επιταγές. 

12. Συγκεντρώνει άλατα απαραίτητα δικαιολογητικά, βά- 
σειτων οποίων εκδίδει τα χρηματικά εντάλματα πληρωμής, 


τα οποία συνυπογράφει με τον Πρόεδρο του Διοικητικού 
Συμβουλίου και τον Προϊστάμενο. 

13. Εκτελείτις πληρωμές στους δικαιούχους, στις περι¬ 
πτώσεις που δεν εκδίδονται επ’ ονόματί τους επιταγές. 

14. Είναι υπεύθυνος για την συγκέντρωση και απόδοση 
έγκαιρα στα αρμόδια Ταμεία των γενομένων κρατήσεων. 

15. Είναι υπεύθυνος για την τήρηση γενικά των λογαρια¬ 
σμών, την συγκέντρωση των παραστατικών στοιχείων της 
διαχείρισης και την φύλαξη και ταξινόμηση των δικαιολο- 
γητικών εισπράξεων και πληρωμών έτσι που να είναι ευχε¬ 
ρής ο έλεγχος σε οποιοδήποτε χρόνο. 

16. Έχει το ένα από τα δύο κλειδιά της αποθήκης. 

17. Μεριμνά για την έγκαιρη κατάθεση των σχετικών χρη¬ 
ματικών ποσών στο λογαριασμό που τηρείται σε Πιστωτικό 
Ίδρυμα. 

18. Συνεργάζεται με τον Προϊστάμενο για την κατάρτιση 
του προϋπολογισμού εσόδων και εξόδων καθώς και του 
απολογισμού και ισολογισμού του Σταθμού. 

19. Είναι υπεύθυνος και οφείλει να παρακολουθεί όλες 
τις διαχειριστικές και διοικητικές πράξεις του Σταθμού. 

20. Συντάσσει την αλληλογραφία του Ιδρύματος, εκτός 
της εμπιστευτικής αλληλογραφίας. 

21. Τηρεί το Αρχείο του Σταθμού, την κείμενη Νομοθεσία, 
τον Κανονισμό λειτουργίας του Σταθμού και τις εγκύκλιες 
οδηγίες του Υπουργείου, πληντου Αρχείου εμπιστευτικής 
αλληλογραφίας. 

22. Εκτελεί κάθε εξωτερική εργασία του Σταθμού. 

23. Είναι υπεύθυνος και υπόλογος για το κάθε φύσεως 
υλικό του Σταθμού. 

24. Συντάσσει και υπογράφει τις μισθοδοτικές καταστά¬ 
σεις του προσωπικού. 

25. Εκτελεί κάθε άλλη εργασία με υπόδειξη του Προϊ¬ 
σταμένου. 

26. Σε περίπτωση που δεν υπηρετεί στον Σταθμό υπάλ¬ 
ληλος του Κλάδου αυτού ή υπηρετεί αλλά απουσιάζει ή κω¬ 
λύεται, τα καθήκοντά του ασκεί ο Προϊστάμενος ή ο Τμη- 
ματάρχης προσχολικής αγωγής. 

ΑΡΘΡΟ 5 

ΛΕΙΤΟΥΡΓΙΑ ΠΑΙΔΙΚΟΥ ΣΤΑΘΜΟΥ 

Ο Παιδικός Σταθμός λειτουργεί από τις 7:00 π.μ. μέχρι 
3:00 μ.μ εκτός Σαββάτου και Κυριακής. 

Διακόπτει την λειτουργία του τις καθιερωμένες ημέρες 
αργίας, από 23 Δεκεμβρίου (εορτή) μέχρι και την 7η Ιανου¬ 
άριου, από την Μεγάλη Τετάρτη (εορτή) ως την Κυριακή 
του Θωμά, των Τριών Ιεραρχών, την εορτή του Πολιούχου 
της έδρας του Παιδικού, την ημέρα της εκλογοαπολογιστι- 
κής συνέλευσης του Συλλόγου των εργαζομένων καθώς 
και τον μήνα Αύγουστο. Τον μήνα αυτό το προσωπικό παίρ¬ 
νει την κανονική του άδεια καθώς και 10 επιπλέον ημέρες, 
όποτε παραστεί ανάγκη σε όλη τη διάρκεια του έτους, χω¬ 
ρίς να παρακωλύεται η λειτουργία του Σταθμού. 

ΑΡΘΡΟ 6 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 
(άρθρο 30, 31 του Ν. 1188/1981) 

Οι θέσεις προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ ΟΡΓΑΝΙΚΩΝ ΘΕΣΕΩΝ 

ΕΚΠΑΙΔΕΥΤΙΚΟ ΠΡΟΣΩΠΙΚΟ 

1. ΚΛΑΔΟΣ Τ.Ε 16 ΝΗΠΙΑΓΩΓΩΝ 

Με τυπικό προσόν πτυχίο ΤΕΙ Βρεφονηπιοκομίας. 

Θέσεις 5 

Βαθμός Δ' - Α' 

ΔΙΟΙΚΗΤΙΚΟ ΠΡΟΣΩΠΙΚΟ 

2. ΚΛΑΔΟΣ Τ.Ε ΔΙΟΙΚΗΤΙΚΟΣ - ΟΙΚΟΝΟΜΙΚΟΣ 
Θέσεις 1 
Βαθμός Δ' - Α' 

ΠΡΟΣΩΠΙΚΟ ΒΟΗΘΗΤΙΚΩΝ ΕΡΓΑΣΙΩΝ ΚΑΙ ΜΑΓΕΙΡΕΙΟΥ 

1. ΚΛΑΔΟΣ Δ.Ε. 8 ΒΟΗΘΩΝ ΒΡΕΦΟΝΗΠΙΟΚΟΜΩΝ 
Θέσεις 5 

Βαθμός Δ' - Α' 

2. ΚΛΑΔΟΣ Δ.Ε 32 ΜΑΓΕΙΡΩΝ 
Θέσεις 2 

Βαθμός Δ' - Α' 

3. ΚΛΑΔΟΣ Υ.Ε 14 ΒΟΗΘΗΤΙΚΟΥ ΠΡΟΣΩΠΙΚΟΥ 
(ΒΟΗΘΟΣ ΜΑΓΕΙΡΟΥ) 

Θέσεις 2 
Βαθμός Ε' - Β' 

4. ΚΛΑΔΟΣ Υ.Ε 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 2 

Βαθμός Ε' - Β' 

5. ΚΛΑΔΟΣ Δ.Ε 29 ΟΔΗΓΟΣ ΑΥΤΟΚΙΝΗΤΟΥ 
Θέσεις 1 

Βαθμός Ε' - Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΕΚΠΑΙΔΕΥΤΙΚΟ ΠΡΟΣΩΠΙΚΟ 

Το μόνιμο τακτικό εκπαιδευτικό προσωπικό, προσωπο¬ 
παγών θέσεων προσωρινών κλάδων, που μετατάχθηκε από 
τον Κρατικό Παιδικό Σταθμό Νεοχωρίου, με το Ν. 2880/ 
2001 αρ. 12, στο Παιδικό Σταθμό Νεοχωρίου Δήμου Αρά- 
χθου, με την υπ’ αριθμ. ΔΥ1α/ΟΙΚ.7723/30.4.2001 Διαπι- 
στωτική πράξη των Υπουργών Υγείας και Πρόνοιας και 
Υφυπουργού Δημ. Διοίκησης και Εσωτερικών, κατατάσσε¬ 
ται αυτοδίκαια από την έναρξη ισχύος του παρόντος σε ορ¬ 
γανικές προσωποπαγείς - θέσεις κλάδου και κατηγορίας 
ΤΕ16 Νηπιαγωγών που συνιστώνται με τον παρόντα οργα¬ 
νισμό. Το εν λόγω προσωπικό κρίνεται ως Προϊστάμενος 
Διεύθυνσης /Τμήματος / Γραφείου σύμφωνα με τον Νόμο 
2190/1994. 

1. Τ.Ε 16 Νηπιαγωγών 
Θέσεις 2, Βαθμός Δ' - Α' 

ΤΟ ΛΟΙΠΟ ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ 
ΘΕΣΕΩΝ 

Το λοιπό μόνιμο προσωπικό προσωποπαγών θέσεων κα¬ 
ταλαμβάνει με τον παρόντα οργανισμό τις οργανικές - προ¬ 
σωποπαγείς θέσεις των κλάδων ΥΕ14 και ΥΕ16 αντίστοιχα 
των θέσεων που υπήρχαν στο νομικό πρόσωπο του Υπουρ¬ 
γείου Υγείας και Πρόνοιας σύμφωνα μετον Νόμο 2503/1997 
αρθ. 9, είτε κατέχουν μόνιμη θέση είτε αορίστου χρόνου. 

Υ.Ε. 14 (αορίστου χρόνου) ΠΡΟΣΩΠΙΚΟΥ ΒΟΗΘΩΝ ΜΑ¬ 
ΓΕΙΡΩΝ 

Θέσεις 1, Βαθμός Ε' - Β' 

Υ.Ε. 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ (μόνιμη θέση) 
Θέσεις 1, Βαθμός Ε' - Β'. 

ΑΡΘΡΟ 7 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

ΠροϊστάμενοιτηςΔιεύθυνσηςτου Παιδικού Σταθμού κα¬ 
θώς και του Τμήματος Προσχολικής Αγωγής επιλέγονται 
από το εκπαιδευτικό προσωπικό του κλάδου και Τ. Ε 16 Νη¬ 
πιαγωγών σύμφωνα με το Ν. 2190/1994, είτε κατέχουν ορ¬ 
γανικές είτε προσωποπαγείς θέσεις. 

ΑΡΘΡΟ 8 

Για το διορισμό, τα καθήκοντα και τις υποχρεώσεις το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, το πειθαρχικό δίκαιο, τη λύση 


της υπαλληλικής σχέσης και την ιατροφαρμακευτική περί¬ 
θαλψη των υπαλλήλων εφαρμόζονται οι εκάστοτε ισχύου- 
σες νομοθετικές διατάξεις. 

ΑΡΘΡΟ 9 

ΜΕΤΑΤΑΞΕΙΣ ΑΠΟΣΠΑΣΕΙΣ 

Οι ανάγκες του Ν.Π. θα καλύπτονται κατά προτεραιότητα 
από μετατάξεις ή αποσπάσεις του προσωπικού που ανήκε 
στο Υπ. Υγείας. Οι μετατασσόμενοι υπάλληλοι κατατάσσο¬ 
νται σε αντίστοιχη θέση των τυπικών προσόντων που κατέ¬ 
χουν και σε θέσεις όπως αυτές ορίζονται στον παρόντα ορ¬ 
γανισμό. Γιατη διενέργεια μετατάξεων και αποσπάσεων θα 
λαμβάνονται υπόψη, τα κριτήρια που θα ορίσει το Δημοτικό 
Συμβούλιο και θα ληφθούν υπόψη από το υπηρεσιακό συμ¬ 
βούλιο το οποίο βάση αυτώντων κριτηρίων θα συντάσσειπί- 
νακες προτεραιότητας των υποψηφίων για κάθε κενή θέση, 
την οποία το Ν.Π. θα γνωστοποιεί στο Υ.Σ. μέχρι 31 Μαρτί¬ 
ου κάθε έτους. Οι αιτήσεις των υπαλλήλων θα υποβάλλο¬ 
νται στο Υ.Σ. μέχρι 31 Απριλίου και οι μετατάξεις, θα διε- 
νεργούνται μέχρι 30 Ιουνίου του τρέχοντος έτους. 

ΑΡΘΡΟ 10 

Πόροι του Ν.Π. είναι: 

Α. Η κρατική επιχορήγηση σύμφωνα με τα οριζόμενα 
στην παράγραφο 6 του άρθρου 12 του Ν. 2880/2001 (ή άρ¬ 
θρο 26 του Δ.Κ.Κ.). 

Β. Άλλες επιχορηγήσεις από τον Δήμο, το κράτος ή από 
άλλο φυσικό ή νομικό πρόσωπο. 

Γ. Κάθε είδους εισφορές, δωρεές, κληρονομιές, κληρο¬ 
δοσίες. 

Δ. Πρόσοδοι από την περιουσίας του. 

Ε. Εισπράξεις από το αντίτιμο των πραγμάτων ή των υπη¬ 
ρεσιών που παρέχει το Ν.Π. 

Ο Δήμος Αράχθου είναι υποχρεωμένος ν’ αποδίδει εντός 
του αυτού ημερολογιακού έτους, στο νομικό πρόσωπο, τις 
επιχορηγήσεις οι οποίες έρχονται σ’ αυτόν βάση του Ν. 
2880/2001, και να κατανέμει σε διαφορετικό κωδικό αριθ¬ 
μό τη μισθοδοσία από τα έξοδα λειτουργίας. 

ΑΡΘΡΟ 11 

Οι προβλεπόμενες από τον παρόντα Ο.Ε.Υ θέσεις κατά 
κλάδο καλύπτουν όλους τους εργαζόμενους στο Ν.Π.Δ.Δ. 
Το προσωπικό του Παιδικού Σταθμού συνδέεται με αυτό με 
σύμβαση εργασίας δημοσίου δικαίου. Με την ίδια σύμβα¬ 
ση εργασίας συνδέεται και το προσλαμβανόμενο προσω¬ 
πικό, από τη θέση σε ισχύ του παρόντος και εντεύθεν. Το 
προσωπικό που έχει μεταταγεί από το Υπουργείο Υγείας 
και πρόνοιας με το Ν. 2880/2001 εξακολουθεί να διέπεται 
από το ασφαλιστικό και συνταξιοδοτικό καθεστώς του δη¬ 
μοσίου και την ίδια επικουρική ασφάλιση (Μ.Τ.Π.Υ., 
Τ.Π.Δ.Υ., Τ.Ε.Α.Δ.Υ.). 

Όλη η εφεξής υπηρεσία στα νέα νομικά πρόσωπα, θεω¬ 
ρείται ως πραγματική και συντάξιμη υπηρεσία ή ως χρόνος 
ασφάλισης, κατά περίπτωση που διανύθηκε στην υπηρε¬ 
σία από την οποία μετατάχθηκαν, (αρ. 7 παρ. 2, 3 Ν. 
2703/1999). 

Κατά τη διάρκεια της θητείας των υπαλλήλων του νομι¬ 
κού προσώπου δεν μπορούν να καταργηθούν οι θέσεις 
στις οποίες κατέχουν. 

Προϊστάμενοι Διεύθυνσης και Τμημάτων ορίζονται πά¬ 
ντοτε με απόφαση προέδρου του Δ.Σ. οι κρινόμενοι, από το 
αρμόδιο Υπηρεσιακό Συμβούλιο υπάλληλοι, αναπληρού- 
μενοι σε περίπτωση απουσίας τους ή κωλύματος, μέχρι 
κρίσης από το Υπηρεσιακό Συμβούλιο από τον κατά βαθμό 
αρχαιότερο υπάλληλο. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κάθε άλλη λεπτομέρεια λειτουργίας των επιμέρους υπη¬ 
ρεσιών, μη προβλεπόμενη από τον παρόντα Οργανισμό 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παρόντος Ο.Ε.Υ. προκαλείται δαπά¬ 
νη σε βάρος του προϋπολογισμού του νομικού προσώπου 
ύψους 185.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 5 Νοεμβρίου 2004 
Με εντολή Γενικού Γραμματέα Περιφέρειας 
Ο Διευθυντής 
ΙΩΑΝΝΗΣ ΡΑΠΤΗΣ 
-·- 

Αριθ. 10460 (2) 

Σύσταση - Συγκρότηση Υπηρεσιακού Συμβουλίου Νομι¬ 
κών Προσώπων Δημοσίου Δικαίου Νομού Αργολίδας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του άρθρου 9 και 11 παρ. 5 και 7 του Ν. 3260/2004 
«Ρυθμίσεις του συστήματος προσλήψεων και θεμάτων δη¬ 
μόσιας διοίκησης» (ΦΕΚ 151/τ. Α/6.8.2004). 

β) Των άρθρων 36 παρ. 1 και 43 του Π.Δ/τος 410/1988 
«Κώδικας προσωπικού με σύμβαση εργασίας Ιδιωτικού Δι¬ 
καίου του Δημοσίου, των Ο.Τ.Α. και των λοιπών Ν.Π.Δ.Δ.» 
(ΦΕΚ 191/τ. Α/30.8.1988). 

γ) Του άρθρου 40 παρ. Β4του Ν. 1884/1990 «Διαρρυθμί¬ 
σεις στην έμμεση φορολογία και άλλες διατάξεις» (ΦΕΚ 
81/τ.Α/1990). 

δ) Του άρθρου 6 του Ν. 2839/2000 «Ρυθμίσεις θεμάτων 
του Υπουργείου Εσωτερικών Δημόσιας Διοίκησης και Απο¬ 
κέντρωσης και άλλες διατάξεις» (ΦΕΚ 196/τ. Α/2000). 

2. Την υπ’ αριθμ. 10616/30.11.1999 απόφαση μας (ΦΕΚ 
2214/τ. Β/23.12.1999) και όπως αυτή τροποποιήθηκε με 
την υπ’ αριθμ. 3036/29.3.2002 όμοια περί σύστασης και συ¬ 
γκρότησης του Κοινού Υπηρεσιακού Συμβουλίου Νομικών 
Προσώπων Δημοσίου Δικαίου Νομού Αργολίδας (ΦΕΚ 
460/τ. Β/15.4.2002). 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού των 
Νομικών Προσώπων Δημοσίου Δικαίου αρμοδιότητας μας 
γιατί με την παρούσα σύσταση δεν μεταβάλλεται ο αριθμός 
των μελών του υφισταμένου κατά την έναρξη ισχύος του Ν. 
3260/2004 Κοινού Υπηρεσιακού Συμβουλίου, αποφασίζουμε: 

1. Συγκροτούμε πενταμελές Κοινό Υπηρεσιακό Συμβού¬ 
λιο αρμόδιο για το προσωπικό των παρατιθεμένων στο τέ¬ 
λος της παρούσας Νομικών Προσώπων Δημοσίου Δικαίου 
με έδρα το Επιμελητήριο Αργολίδας ως εξής: 

α) Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου με τους αναπληρωτές τους. 

Ένα τουλάχιστον από τα τακτικά μέλη και ένα από τα ανα¬ 
πληρωματικά θα είναι διαφορετικού φύλου από τα λοιπά, 
εφόσον υπάρχει και έχει τις νόμιμες προϋποθέσεις. 

β) Δύο (2) αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α' τακτικά και αναπληρωματικά μέλη 
της παρ. 1 ορίζονται από το Γ ενικό Γ ραμματέα της Περιφέ¬ 
ρειας μας από υπαλλήλους που πληρούντις προϋποθέσεις 
να επιλεγούν ως προϊστάμενοι διευθύνσεων σύμφωνα με 
τις διατάξεις του αρθρ. 11 του Ν. 3260/2004. 


3. Με την απόφαση ορισμού των μελώντου υπηρεσιακού 
συμβουλίου ορίζεται ως πρόεδρος ένα από τα τακτικά μέ¬ 
λη με αναπληρωτή του επίσης ένα από τα μέλη αυτά. Στην 
περίπτωση που προεδρεύει ο αναπληρωτής του προέδρου 
θα συμμετέχει ως τακτικό μέλος ο αναπληρωτής του προ- 
εδρεύοντος. 

4. Γραμματέας του υπηρεσιακού συμβουλίου ορίζεται 
από το Γ ενικό Γ ραμματέα της Περιφέρειας μας υπάλληλος 
του Επιμελητηρίου Αργολίδας με βαθμό Γ'με αναπληρωτή 
του υπάλληλο του ιδίου βαθμού της ιδίας υπηρεσίας. 

5. Η θητεία των μελώντου υπηρεσιακού συμβουλίου εί¬ 
ναι διετής. 

6. Όταντο υπηρεσιακό συμβούλιο κρίνει θέματα Προσω¬ 
πικού με σχέση εργασίας ιδιωτικού δικαίου, αντί των δύο 
αιρετών εκπροσώπωντων μονίμων υπαλλήλων μετέχουν οι 
δύο αιρετοί εκπρόσωποι του προσωπικού με σύμβαση ερ¬ 
γασίας ιδιωτικού δικαίου αορίστου χρόνου. 

7. Τα Νομικά Πρόσωπα Δημοσίου Δικαίου, οι υπάλληλοι 
των οποίων υπάγονται στις αρμοδιότητες του παρόντος 
συμβουλίου, είναι τα εξής: 

• Επιμελητήριο Αργολίδας 

• Ιατρικός Σύλλογος Αργολίδας 

• Φαρμακευτικός Σύλλογος Αργολίδας 

• Οδοντιατρικός Σύλλογος Αργολίδας 

• Δικηγορικός Σύλλογος Αργολίδας 

• Κεφάλαιο Αποζημιώσεως φορτοεκφορτωτών (ΚΑΦ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 2 Νοεμβρίου 2004 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθ. 14221 (3) 

Τροποποίηση - Συμπλήρωση της υπ’ αριθμ. 2258/ 
15.2.1999 απόφασης του Γενικού Γραμματέα Περιφέ¬ 
ρειας Πελοποννήσου, περί διεύρυνσης των σκοπών 
«Δημοτικής Επειχ/σης Κατασκευής Τεχν. Έργων Ξυλο¬ 
κάστρου» (ΔΕΚΤΕΞ). 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξειςτου άρθρ. 277 ΠΔ 410/1995 και του άρθρ. 
5 Ν. 2503/1997. 

2. Τις διατάξειςτου άρθρ. 27 Ν. 2081/1992 που ρυθμίζει 
τον έλεγχο των δαπανών που προκαλούν οι κανονιστικές 
διοικητικές πράξεις. 

3. Την υπ’ αριθμ. 25027/9.4.1984 απόφαση του Υπουργ. 
Εσωτερικών (ΦΕΚ 244/19.4.1984 τ.Β). 

4. Την υπ’ αριθμ. 9347/3.5.1991 απόφαση Νομάρχη Κο¬ 
ρινθίας (ΦΕΚ 342 Β'/1991) περί σύστασης Δημοτικής 
Επιχ/σης Κατασκευής Τεχνικών Έργων Δήμου Ξυλοκά¬ 
στρου (ΔΕΚΤΕΞ) όπως αυτή τροποποιήθηκε και συμπλη¬ 
ρώθηκε με τις υπ’ αριθμ. 13557/20.6.1991 (ΦΕΚ 532 
Β71991), 8958/20.5.1992 (ΦΕΚ 370 Β'/1992) και 2258/ 
15.2.1999 (ΦΕΚ 164 Β'/1999) όμοιες. 

5. Την υπ’ αριθμ. 238/2004 απόφαση του Δημοτικού Συμ¬ 
βουλίου Ξυλοκάστρου, περί διεύ ρυνσης των σκοπών της Δη¬ 
μοτικής Επιχ/σης Κατασκευής Τεχνικών Έργων (ΔΕΚΤΕΞ). 

6. Το υπ’ αριθμ. 11688/13.9.2004 έγγραφο Περιφέρειας 
Πελοποννήσου περί αξιολόγησης της οικονομοτεχνικής 
μελέτης για διεύρυνση των σκοπών της ΔΕΚΤΕΞ, αποφα¬ 
σίζουμε: 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Τροποποιούμε και συμπληρώνουμε την υπ’ αριθμ. 2258/ 
15.2.1999 απόφασή μας, όπως αυτή τροποποιήθηκε και 
συμπληρώθηκε με τις όμοιες υπ’ αριθμ. 9347/1991,13557/ 
20.6.1991 και 8958/20.5.1992 όσον αφορά τους σκοπούς 
της Δημοτικής Επιχείρησης Κατασκευής Τεχνικών Έργων 
Δήμου Ξυλοκάστρου (ΔΕΚΤΕΞ) ως εξής: 

Α. Την διεύρυνση των σκοπών της ΔΗΜΟΤΙΚΗΣ ΕΠΙΧΕΙ¬ 
ΡΗΣΗΣ ΚΑΤΑΣΚΕΥΗΣ ΤΕΧΝΙΚΩΝ ΕΡΓΩΝ ΞΥΛΟΚΑΣΤΡΟΥ 
(ΔΕΚΤΕΞ) στον τομέα του πολιτισμού, του τουρισμού, 
αγροτικού δευτερογενή τομέα και ιδιαίτερα της ανάπτυ- 
ξηςτης επιχειρηματικότητας με σκοπό την υλοποίηση δρά¬ 
σεων και προγραμμάτων στους παραπάνω τομείς ώστε να 
δημιουργηθούν οι προϋποθέσεις για μια πιο ολοκληρωμέ¬ 
νη ανάπτυξη στο Δήμο. 

Αναλυτικότερα οι σκοποί είναι: 

1. Η ανάληψη δραστηριοτήτων που έχουν σχέση με την 
πολιτιστική ανάπτυξη και την προβολή της πολιτιστικής 
ταυτότητας του Δήμου, και συγκεκριμένα: 

• Η ουσιαστική και ολοκληρωμένη πολιτιστική ανάπτυξη 
και προβολή της περιοχής και η καλλιέργεια σε βάθος της 
καλλιτεχνικής ευαισθησίας και της αγάπης για τις τέχνες. 

• Η προστασία της εθνικής πολιτιστικής ταυτότητας και 
κληρονομιάς, η αναγωγή των πολιτιστικών πνευματικών 
και καλλιτεχνικών αγαθών σε οργανικά στοιχεία της καθη¬ 
μερινής ζωής και η ενεργητική και συνειδητή συμμετοχή 
των πολιτών στην πολιτιστική ζωή του Δήμου. 

• Κάθε δραστηριότητα που αναδεικνύει και προβάλλει 
την πολιτιστική ταυτότητα του Δήμου. 

• Δραστηριότητες γενικού πολιτιστικού περιεχομένου. 

• Η δημιουργία της απαραίτητης πολιτιστικής υποδο¬ 
μής. 

• Η διάδοση και η ανάπτυξη της καλλιτεχνικής παιδείας 
στους τομείς της μουσικής, του χορού, του κινηματογρά¬ 
φου, του Θεάτρου και των άλλων οπτικοακουστικών μέ¬ 
σων, των Τεχνών του Λόγου, καθώς και των εικαστικών τε¬ 
χνών. 

• Η στήριξη, η διάδοση και η ανάπτυξη της καλλιτεχνικής 
παιδείας, η στήριξη, η διάδοση και η ανάπτυξη της σύγ¬ 
χρονης καλλιτεχνικής και πνευματικής δημιουργίας και η 
εξασφάλιση των συνθηκών που θα επιτρέψουν την άσκηση 
και ανάπτυξη των ατομικών δημιουργικών ικανοτήτων 
στους αντίστοιχους τομείς. 

• Η προβολή, ανάπτυξη και η διάδοση αυτών των τεχνών 
με τη διοργάνωση, παραγωγή και παρουσίαση πολιτιστι¬ 
κών εκδηλώσεων, καθώς και άλλων επιμορφωτικών και ψυ¬ 
χαγωγικών δραστηριοτήτων. 

• Η δημιουργία και ανάπτυξη της αναγκαίας υποδομής 
για τη βελτίωση της ποιότητας της ζωής και την δημιουργι¬ 
κή αξιοποίηση του ελεύθερου χρόνου των κατοίκων του 
Δήμου και ιδιαίτερατων νέων. 

• Η ανάπτυξη της συνεργασίας με τους μαζικούς πολιτι¬ 
στικούς φορείς και τα ερασιτεχνικά συγκροτήματα του Δή¬ 
μου, η παροχή με κάθε δυνατό τρόπο ηθικής και υλικής 
βοήθειας και τεχνικής υποστήριξης, με στόχο την ενίσχυση 
της ερασιτεχνικής δημιουργίας και την διεύρυνση του πε¬ 
δίου των πρωτοβουλιών και των παρεμβάσεών τους. 

• Η συνεργασία με την εκπαιδευτική Δήμος του Δήμου 
και της ευρύτερης περιοχής για την από κοινού προώθηση 
και υλοποίηση, πολιτιστικών, πνευματικών, παιδαγωγικών, 
εκπαιδευτικών και επιμορφωτικών δραστηριοτήτων μέσα 
και έξω από τα σχολεία και η εξασφάλιση της ουσιαστικής 
συμμετοχής των μαθητικών κοινοτήτων και της νεολαίας 
γενικότερα στις πολιτιστικές δραστηριότητες της Επιχεί¬ 
ρησης. 


Γιατην υλοποίηση των πιο πάνω σκοπών η Επιχείρηση θα 
αναπτύξει την δραστηριότητά της σε δύο αλληλένδετους 
στόχους: 

τον εκπαιδευτικό και τον ψυχαγωγικό-καλλιτεχνικό. 

• Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύνο¬ 
λο επιμορφωτικών πρωτοβουλιών (όπως σχολές γονέων, 
σεμινάρια επαγγελματικού προσανατολισμού, σεμινάρια 
παιδαγωγικού περιεχομένου, σχολές αναλφάβητων, εργα¬ 
στήρια, διαλέξεις, ημερίδες, συνέδρια κ.λπ.) με πολιτιστι¬ 
κές και ψυχαγωγικές εκδηλώσεις (όπως θεατρικές και κι¬ 
νηματογραφικές παραστάσεις, προβολές, εκθέσεις, δια¬ 
λέξεις, συναυλίες, φεστιβάλ κ.λπ.). 

• Η οργάνωση και διεξαγωγή πολιτιστικών και ψυχαγω¬ 
γικών εκδηλώσεων. 

Ένταξη των παραπάνω εκδηλώσεων στις δραστηριότη¬ 
τες της Δημοτικής Επιχείρησης, για την εξασφάλιση της 
αποτελεσματικότερης οργάνωσης και διεξαγωγής των ση¬ 
μαντικών αυτών γεγονότων για τον Δήμο, της ευελιξίας και 
της ενεργότερης συμμετοχήςτης Τοπικής Αυτοδιοίκησης. 

2. Η περιβαλλοντική ευαισθητοποίηση και η Διαχείριση 
του Περιβάλλοντος. 

• Η εκπόνηση μελετών που έχον σχέση με τη διαχείριση 
του φυσικού και αστικού περιβάλλοντος, η ευαισθητοποίη- 
ση των δημοτών σε αντίστοιχα θέματα, η προώθηση περι¬ 
βαλλοντικής επιμόρφωσης, η ενεργός συμμετοχή σε σχε¬ 
τικά προγράμματα της Ευρωπαϊκής Ένωσης, η παροχή 
υπηρεσιών συμβούλου σε θέματα ρύπανσης, κυκλοφο¬ 
ρίας και πρασίνου του Δήμου, η ανάπτυξη και προώθηση 
συνεργασιών με Πανεπιστημιακούς και Δημόσιους γενικά 
Οργανισμούς και Επιχειρήσεις Κοινής Ωφέλειας. 

• Η αξιοποίηση και διαχείριση του πρασίνου του Δήμου 
με την δημιουργία αθλητικών χώρων, χώρων ψυχαγωγίας 
και πολιτιστικών εκδηλώσεων, εμπλουτισμού του πρασί¬ 
νου και δημιουργίας της απαραίτητης υποδομής για την 
περιβαλλοντική ευαισθητοποίηση των κατοίκωντου Δήμου 
και την παράλληλη ανύψωση του επιπέδου της ποιότητας 
ζωής των δημοτών του Ξυλοκάστρου. Η εφαρμογή προ¬ 
γράμματος ανακύκλωσης με διαλογή στην πηγή. 

• Η οργάνωση και επέκταση των δραστηριοτήτων που 
έχουν σχέση με την καθαριότητα και την πυρασφάλεια των 
κοινόχρηστων χώρων (δημοσίων, κοινοτικών και ιδιωτι¬ 
κών), την καθαριότητα και την αισθητική αναβάθμιση του 
Δήμου και των γύρω περιοχών, την συντήρηση του πρασί¬ 
νου και την επέκτασή του. 

• Η περιβαλλοντική αναβάθμιση των διαφόρων περιο¬ 
χών του Δήμου, με την αξιοποίηση του φυσικού περιβάλ¬ 
λοντος που διαθέτουν και την εφαρμογή διαφόρων προ¬ 
γραμμάτων ανάδειξης και εκμετάλλευσης των παραλιών 
αλλά και της ενδοχώρας. 

• Η λειτουργία τμήματος Κυκλοφοριακής Αγωγής και Πε¬ 
ριβαλλοντικής Εκπαίδευσης παιδιών ηλικίας μέχρι 12 ετών. 

• Η ίδρυση και λειτουργία Κέντρου Περιβαλλοντικής 
Ενημέρωσης. 

3. Εκδόσεις-Εκτυπώσεις 

Η έκδοση ενημερωτικών περιοδικών και φυλλαδίων για 
την συνεχή επικοινωνία με τους κατοίκουςτου Δήμου μέσα 
από ένα «φιλικό» έντυπο και την δημιουργία βήματος για 
την αμφίδρομη ανάπτυξη των ιδεών του Δήμου, των δημο¬ 
τών, όλων των φορέων του Ξυλοκάστρου και των εργαζο¬ 
μένων στον Δήμο και γενικότερα στην ευρύτερη περιοχή. 

Η δημιουργία εργαστηρίου εκτυπώσεων για την κάλυψη 
των αναγκών του Δήμου και της Δημοτικής Επιχείρησης, 
καθώς και άλλων ΟΤΑτης ευρύτερης περιοχής. 

4. Διαφημίσεις 

Η εκμετάλλευση των κοινόχρηστων χώρων για μισθώ¬ 
σεις σε διαφημιστικές εταιρείες και η προβολή μέσω των 
διαφημιστικών στοιχείων, ιδεών και μηνυμάτων του Δήμου 
και της Επιχείρησης, που έχουν σχέση με την Κοινωνική και 
Πολιτιστική Ανάπτυξη, τον Αθλητισμό, το Περιβάλλον, την 
Επιμόρφωση και την Ψυχαγωγία των κατοίκωντου Δήμου. 

5. Χώροι στάθμευσης 

Η δημιουργία και λειτουργία χώρων στάθμευσης για την 
εξυπηρέτηση των κατοίκων και επισκεπτώντου Δήμου, την 
αποσυμφόρηση των κεντρικών δρόμων που αντιμετωπί¬ 
ζουν οξεία προβλήματα κυκλοφορίας και ρύπανσης, ιδιαί¬ 
τερα κατά τους θερινούς μήνες, τον περιορισμό της υπερ¬ 
φόρτισης και της κυκλοφοριακής συμφόρησης του αστι¬ 
κού δικτύου του Δήμου και την εξασφάλιση άνετης και 
ασφαλούς διακίνησης των πεζών. 

6. Δημοτική Συγκοινωνία 

Η δρομολόγηση λεωφορείων (κατά προτίμηση ητίπί-όυε) 
εντός του Δήμου για την σύνδεση των οικισμών του Δήμου 
για τη δωρεάν εξυπηρέτηση ατόμων με ειδικές ανάγκες, 
τρίτης ηλικίας, μαθητών και γενικά κατοίκων που δεν εξυ¬ 
πηρετούνται από τις γραμμές των λεωφορείων καθώς και 
την μεταφορά τους σε χώρους πρασίνου, πάρκων και λοι¬ 
πούς χώρους αναψυχής. 

7. Προγράμματα Καθαριότητας 

Συμμετοχή της Επιχείρησης σε προγράμματα καθαρι¬ 
σμού μεγάλων κοινόχρηστων χώρων, δημόσιων ή δημοτι¬ 
κών εκτάσεων κ.α. 

8. Επιχειρηματικές δραστηριότητες 

• Η αξιοποίηση-εκμετάλλευση ακινήτων και χώρων ιδιο¬ 
κτησίας του Δήμου, που θα παραχωρηθούν ή εκχωρηθούν 
στην Δημοτική Επιχείρηση. 

• Η ανάληψη βιώσιμων λοιπών επιχειρηματικών δραστη¬ 
ριοτήτων και η συμμετοχή σε άλλες επιχειρήσεις και εται¬ 
ρίες με σκοπό την εξυπηρέτηση των κατοίκων της περιο¬ 
χής του Δήμου. 

• Η δημιουργία και εκμετάλλευση οργανωμένων εμπορι¬ 
κών δραστηριοτήτων όπως: κυλικεία, αναψυκτήρια, κατα¬ 
στήματα κ.λ.π. 

• Η εμπορία ή ενοικίαση ειδών εξοπλισμού χώρων πολι¬ 
τιστικών και κοινωνικών δραστηριοτήτων. 

• Η αξιοποίηση και εκμετάλλευση Αμμορυχείου ιδιοκτη¬ 
σίας του Δήμου, για την παραγωγή και εμπορία δομικών 
υλικών (άμμος, αμμοχάλικο και χαλίκι γεωτρήσεων). 

• Η αξιοποίηση, εκμετάλλευση και διαχείριση των εγκα¬ 
ταστάσεων που πρόκειται να δημιουργηθούν στην Ζήρεια 
και συγκεκριμένα στην περιοχή «Α'Καταφύγιο" που παρα- 
χωρήθηκε από την Περιφέρεια Πελοποννήσου στο Δήμο. 

9. Δραστηριότητες για την Τουριστική Ανάπτυξη 

• Η ανάληψη βιώσιμων επιχειρηματικών δραστηριοτή¬ 
των στον τουρισμό γενικά και ειδικότερα με τις εναλλακτι¬ 
κές μορφές τουρισμού. 

• Η δημιουργία και εκμετάλλευση ξενώνων, κατασκηνώ¬ 
σεων και κάμπινκ, τουριστικών περιπτέρων κ.λ.π. 

• Η δημιουργία, αξιοποίηση και εκμετάλλευση παρα¬ 
λιών, οργανωμένων πλαζ, μαρίνων κ.λ.π. 

• Η ανάληψη πρωτοβουλιών και δραστηριοτήτων για την 
τουριστική προβολή του Δήμου. 

10. Συμμετοχή σε Επιχειρήσεις. 

Η δημιουργία θυγατρικών εταιρειών, ή η συμμετοχή, ή η 
συνεργασία με υφιστάμενες, ή η εξαγορά τους, με παρεμ¬ 
φερείς σκοπούς. 

11. Υποστήριξη της Τοπικής Οικονομίας και Φορέων της 
περιοχής (Αγροτικός τομέας, Μικρομεσαίες Επιχειρήσεις, 
Τουρισμός κ.λ.π.) 


• Η δημιουργίατηςαπαραίτητηςτεχνικής,τεχνολογικής 
ή άλλου είδους υποδομής, για την υποστήριξη και ανάπτυ¬ 
ξη των δραστηριοτήτων επαγγελματιών και μικρομεσαίων 
επιχειρήσεων της περιοχής του Δήμου Ξυλοκάστρου. 

• Ανάπτυξη πρωτοβουλιών στον αγροτικό τομέα, με έμ¬ 
φαση στην επεξεργασία και τυποποίηση τοπικών προϊό¬ 
ντων για την πιστοποίηση Π.Ο.Π. (Προϊόντων Ονομασίας 
Ποιότητας) και την δημιουργία ευνοϊκού κλίματος για την 
διακίνησή τους. 

• Υποβοήθηση στην ανάπτυξη και προβολή των τουρι¬ 
στικών επιχειρήσεων του Δήμου. 

• Η συνεργασία με τον ιδιωτικό και κοινωνικό τομέα της 
οικονομίας, και κοινή συμμετοχή σεπρογράμματα καιπρω- 
τοβουλίεςτης Ε.Ε. 

• Ανάπτυξη των σύγχρονων Τεχνολογιών Πληροφορίας- 
Επικοινωνίας (Τ.Π.-Ε.) με την δημιουργία κόμβου ΙπΙθιόθΙ, 
γιατηνπαροχή παντός είδους υπηρεσιών συμβουλευτικής 
υποστήριξης, επενδυτικών ευκαιριών και άλλων χρήσιμων 
πληροφοριών (ιστοσελίδες, εοίΐνναΓθ κ.λ.π.) προς τους 
επαγγελματίες, επιχειρηματίες, βιοτέχνες, αγρότες και γε¬ 
νικά όλους τους φορείς που δραστηριοποιούνται στην πε¬ 
ριοχή του Δήμου. 

Κατά τα λοιπά ισχύουν οι προηγούμενες αναφερόμενες 
αποφάσεις μας. 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού έτους 2004 του Δήμου Ξυλοκά¬ 
στρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 11 Οκτωβρίου 2004 
Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

(4) 

Χορήγηση άδειας ασκήσεως επαγγέλματος Κοινωνικού 
Λειτουργού στην Λούμπα Βασιλική του Γεωργίου και 
της Ευαγγελίας. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Με την υπ’ αριθμ. 4607/05.11.2004 απόφαση του Νομάρ¬ 
χη Ανατ. Αττικής χορηγείται στην Λούμπα Βασιλική του Γε- 
ωργίου και της Ευαγγελίας, άδεια ασκήσεως επαγγέλμα¬ 
τος Κοινωνικού Λειτουργού. 

Ο Νομάρχης 
ΛΕΩΝΙΔΑΣ ΚΟΥΡΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 1445/22.9.2004 (τεύχος Β) στο οποίο δημοσιεύ¬ 
τηκε η υπ’ αριθμ. 9761/6.9.2004 απόφαση του Γενικού 
Γραμματέα Περιφέρειας Στερεός Ελλάδας γιατη σύσταση 
Νομικού Προσώπου Δημοσίου Δικαίου στο Δήμο Ν. Αρτά- 
κηςτου Νομού Εύβοιας με την επωνυμία «Κέντρο Ανοικτής 
Προστασίας Ηλικιωμένων (ΚΑΠΗ)», διορθώνεται στη σελί¬ 
δα 18504 α στήλη, το άρθρο 1 της συστατικής πράξης του 
Νομικού Προσώπου: 

από το λανθασμένο «Συνίσταται στο Δήμο Αρτεμισίου 
του Νομού Εύβοιας.», 

στο ορθό «Συνίσταται στο Δήμο Ν. Αρτάκης του Νομού 
Εύβοιας.». 

(Από την Περιφέρεια Στερεός Ελλάδας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






